钦定古今图书集成/明伦汇编/皇极典/第300卷 > 《十国世家序》五代史
## 钦定古今图书集成/明伦汇编/皇极典/第300卷 > 《十国世家序》五代史

呜呼！自唐失其政，天下乘时，黥髡盗贩，衮冕峨巍。吴
暨南唐，奸豪窃攘。蜀险而富，汉险而贫，贫能自强，富
者先亡。闽陋荆蹙，楚开蛮服，剥剽勿堪，吴越其尢。牢
牲视人，岭蜑遭刘。百年之间，并起争雄，山川亦绝，风
气不通。语曰：“清风兴，群阴伏；日月出，爝火息。故真人
作而天下同。”作《十国世家》。